laion/Wikipedia-Exotic huggingface dataset:
בן ציון אברהם שפירא

רבי בן ציון אברהם שפירא (תרל"ג; 1873 – י"ג בשבט תש"ז; 1947) היה מקובל, תלמיד חכם וצדיק ירושלמי. היה בנו יחידו של הצדיק הירושלמי הרב יהושע צבי מיכל שפירא. נולד באלול תרל"ג בבתי מחסה בעיר העתיקה. הוריו שיכלו כמה ילדים ילדים לפני לידתו, ואביו בירר כיצד לכתוב קמיע שהיה נותן הרב אברהם שמחה מאמציסלב. על פי המסורת על נושא הקמיע היה להישמר מטומאת כהנים אף באם אינו כהן. נקרא בן ציון על שם עיר הקודש, ואברהם על שם בעל הקמיע. למד תורה אצל אביו והחזיק בביתו את כתביו. כשהיה בן 17, על פי הצעת רבו של אביו הרב יהושע לייב דיסקין, נפגש עם חיה לאה בת ר' אליהו סטרצלר מאיישישוק אף שהייתה רק בת 15. אביה חשש מהריונה בגיל צעיר וקיבל את הבטחת הרב דיסקין שהכל יהיה כשורה, לאחר 4 שנים נולד בנם משה אליעזר. החתונה הייתה בביתו של הרב דיסקין בניסן תר"ן. הרב בן ציון אברהם התמקד בלימוד התורה, ואף תורת הנסתר והיה מבאי בית הכנסת בית אל, שם התפללו מקובלי של ירושלים. המסורת אודותיו מספרת שהיה כה שקוע בלימודיו עד שלא הכיר צורת מטבע. על פי תלמידיו, הצטיין במיוחד במדות טובות ובין אדם לחברו. הקפיד מאוד תמיד ללמד זכות אף על הגרוע ביותר, ונזהר מאוד שלא לשמוע רעה, ובטח לא על רבנים גדולים. היה חברו של הרב יעקב משה חרל"פ שהיה תלמידו של אביו, אך היה חבר ב"אגודת הקודש" שהתנגדה לרעיון שהרב קוק ישמש כרבה של ירושלים. הקפיד שלא לצאת מהעיר העתיקה, זולת כשהלך בקביעות לביתו של הרב חרל"פ. היה ידוע בירושלים ככתובת לברכות ושיתפלל בכותל המערבי. כך נהג גם האדמו"ר בעל המנחת אלעזר כשהגיע בשנת 1930 לביקור של שבועיים, כדי לפגוש את המקובל הרב שלמה אליעזר אלפנדרי. חסידי מונקאטש סיפרו שבחזרתו עשה רבם לרבי בן ציון מי שבירך כשעלה לתורה. בעת הלווית אביו באלול תרס"ו, כשחזר לביתו, ראה שאבד לו הקמיע, משכך עלה לקבר אביו ביום השבעה ומאז פסק בהנהגה של הכהונה. נפטר בי"ג בשבט תש"ז. בנו הרב משה אליעזר שפירא, היה חבר בתנועת "המזרחי" ושימש כרב הקהילה היהודית באטלנטיק סיטי. תולדות הגרי"צ מיכל זצ"ל, בספר צבי לצדיק, מאת הרב יעקב משה חרל"פ. הקדמת הספר התרגשות הלב, יצא לאור במהדורה חדשה על ידי צאצאי המחבר, ירושלים, אלול תשס"ו הרב שלמה הופמן, שפירי דירושלים, על האב הרב הערש מיכל ובנו הרב בן ציון. משפחת הריס, ירושלים תשע"ד
Without You (שיר של דה קיד לארוי)

"Without You" (בעברית: "בלעדייך") הוא סינגל שהוקלט על ידי הראפר האוסטרלי דה קיד לארוי. השיר יצא לאור ב-18 בדצמבר 2020, על ידי חברות התקליטים קולומביה רקורדס וגרייד איי פרודקשנס, כסינגל החמישי מתוך מהדורת הדלוקס של מיקסטייפ הבכורה שלו, F*ck Love (Savage). הרמיקס של "Without You" בוצע על ידי לארוי יחד עם מיילי סיירוס. ב-6 באפריל 2021, לארוי התראיין למגזין הבילבורד וחשף את שיתוף הפעולה העתידי עם סיירוס. הרמיקס עצמו הושמע לראשונה בסרטוני טיקטוק של סיירוס ב-21 באפריל. הרמיקס יצא לאור ב-30 באפריל 2021, על ידי חברות התקליטים קולומביה רקורדס. השיר בגרסת הרמיקס הגיע למקום ה-10 במצעד הבילבורד הוט 100. מידע על היצירה "Without You" באתר מיוזיק בריינז מידע על הסינגל "Without You" באתר מיוזיק בריינז מילות השיר "Without You" באתר Genius סרטון השיר "Without You" באתר יוטיוב עומר פדי, דה קיד לארוי, בילי וולש, בלייק סלאטקין Without You, genius, ‏2021-03-02 Ashe and Finneas Team Up for Epic Duet ‘Till Forever Falls Apart’, rollingstone Without You by The Kid Laroi (באנגלית) The Kid LAROI Has the Streaming Numbers of a Superstar. Now He's Figuring Out How To Be One, billboard, ‏2021-04-06 (באנגלית) Miley Cyrus teases remix of The Kid LAROI’s ‘Without You’, nme, ‏2021-04-21 (באנגלית) Miley Cyrus Finally Reveals When Her Kid Laroi Remix Will Drop, billboard, ‏2021-04-23 (באנגלית) Miley Cyrus Signs With Columbia Records, variety, ‏2021-04-23 (באנגלית) ARIA Accreditations Documents, Dropbox (באנגלית) Without You (Miley Cyrus remix) by The Kid Laroi (באנגלית)
אובדן הכרה (סרט)

אובדן הכרה (באנגלית: The Blackout) הוא סרט קולנוע אמריקאי משנת 1997. מאטי הוא שחקן מפורסם בהוליווד, העייף מחיי הזוהר ועובר למיאמי. שם הוא מציע נישואים לחברתו הצרפתייה אנני. היא לא מוכנה להתחתן איתו ונחשף שהיא עברה הפלה. מאטי מדוכא מכך שאיבד את התינוק שלו, זאת על אף שהוא רצה שתעשה הפלה. מאטי יוצא לבילוי לילי עם חברו מיקי. במועדון לילה הוא פוגש מלצרית שגם לה קוראים אנני, ובסוף לילה זה הוא מתעלף מתמוטט. שנה וחצי לאחר מכן מאטי גר בניו יורק ומנהל מערכת יחסים עם דוגמנית בשם סוזן, אך עם זאת מאטי עדיין שקוע במחשבות על חברתו לשעבר אנני ועל אותו לילה שעבר במיאמי. הוא נוסע בחזרה למיאמי בין היתר על מנת למצוא את המלצרית שהכיר. הוא לומד שעדיף שמספר סודות מעברו ייעלמו מבלי שישאירו עקבות אחריהם. "אובדן הכרה", במסד הנתונים הקולנועיים IMDb (באנגלית) "אובדן הכרה", באתר נטפליקס "אובדן הכרה", באתר AllMovie (באנגלית) "אובדן הכרה", באתר Rotten Tomatoes (באנגלית) "אובדן הכרה", באתר Metacritic (באנגלית) "אובדן הכרה", באתר אידיבי "אובדן הכרה", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
פרדי (1990)

אלפרד קולמבה ריביירו ידוע כפרדי (בפורטוגזית: Alfredo Kulembe Ribeiro; נולד ב-27 במרץ 1990) הוא כדורגלן אנגולי המשחק בעמדת הקשר ההתקפי בבודרום. פרדי התחיל את הקריירה שלו בקבוצת הילדים של קוסטה דה קפאריסה, ממנה עבר בגיל 11 לבלננסש. ב-3 באפריל 2009, פרדי ערך את הופעת הבכורה שלו בליגת העל הפורטוגזית, בהפסד 0–1 לאקדמיקה דה קוימברה. הוא סיים את עונתו המלאה הראשונה עם 24 הופעות נטולות כיבושים, כשבעונה זו נשרה קבוצתו לליגת המשנה. בינואר 2012, הושאל לרקרטיבו ליבולו האנגולית עד לסיום העונה בפורטוגל. עם חזרתו לבלננסש, הפך לחלק אינטגרלי מהרכב הקבוצה וכבש 8 שערים ב-38 הופעות כאשר בסיום עונה זו, חזרה קבוצתו לליגה הבכירה. ב-12 באפריל 2014, כבש לראשונה בליגה הבכירה בפורטוגל בניצחון 1–3 נגד ויטוריה דה גימארייש, בו כבש צמד. בינואר 2015, פרדי חזר לקדנציה שנייה ברקרטיבו ליבולו. ב-20 ביולי 2016, פרדי חתם לשנה באקסלסיור רוטרדם מליגת העל ההולנדית, וכעבור שנה חזר לקדנציה שנייה בבלננסש מליגת העל הפורטוגזית. בקיץ 2018, בלננסש התפלה מבלננסש סאד ופרדי הצטרף אליה, בעוד הראשונה הורדה לליגות הנמוכות. ב-31 בינואר 2019, פרדי חתם באנטליהספור מליגת העל הטורקית. ב-1 בספטמבר 2023 חתם באיופספור מהליגה הטורקית הראשונה. ב-21 ביולי 2024 חתם בבודרום בצעירותו, פרדי שיחק בכל הנבחרות הצעירות של פורטוגל. בפברואר 2014, זומן לסגל נבחרת אנגולה. ב-5 במרץ 2014, פרדי ערך את הופעת הבכורה שלו בנבחרת במשחק ידידות נגד מוזמביק. ב-3 באוגוסט, פרדי הבקיע את שער הבכורה שלו בנבחרת בניצחון 0–1 נגד אתיופיה. נכלל בסגל נבחרת אנגולה לטורניר גביע אפריקה לאומות 2023 בשנת 2024. מדיה וקבצים בנושא פרדי בוויקישיתוף פרדי, באתר Transfermarkt פרדי, באתר Soccerway פרדי, באתר National Football Teams זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
תרנגולת (פירושונים)

האם התכוונתם ל... תרנגולת – הנקבה של תרנגול הבית – עוף תרנגולת (פברז'ה) – שמה של ביצת פברז'ה הראשונה תרנגולת (קבוצת כוכבים) – שם אחר לקבוצת הכוכבים ברבור תרנגול (פירושונים) ערכים נוספים על תרנגולת בקטגוריה:תרנגולים בתרבות
הרולד לוסאנו

ג'ון הרולד לוסאנו פרדו (בספרדית: John Harold Lozano Prado) הוא כדורגלן עבר קולומביאני ששיחק בעמדת הקשר. את רוב עונותיו כמקצוען שיחק בספרד בקבוצות ריאל ואיאדוליד ומיורקה. שיחק גם במדי הנבחרת במונדיאל 1994 ו1998 וכן בקופה אמריקה 1993, 1995 ו-1999. לוסאנו החל את הקריירה המקצוענית שלו בקבוצת אמריקה קאלי, שם שיחק 4 שנים וזכה עם הקבוצה בתואר האליפות ב-1992 תחת המאמן פרנסיסקו מטוראנה. התחנה הבאה הייתה פלמיירס הברזילאית ב-1995, שנה לאחר ששיחק עם קולומביה במונדיאל 1994. לאחר כחצי שנה, עבר לוסאנו למקסיקו ולקבוצת קלוב אמריקה, אחת הבכירות של הליגה המקומית. שם הצטיין וכבש שבעה שערים ב-28 הופעותיו, מה שגרם לריאל ואיאדוליד לצרף אותו לשורותיה. במשך שש עונות שיחק בקבוצה מעל 100 משחקי ליגה וב-2002 הצטרף למיורקה ועזר להם לזכות ב-2003 בגביע הספרדי. אחרי חצי עונה בפצ'וקה המקסיקנית, פרש לוסאנו מכדורגל. לוסאנו צורף לראשונה לנבחרת הלאומית של קולומביה לקראת הקופה אמריקה 1993. הוא שיחק במדים הלאומיים 48 פעמים וכבש שלושה שערים, החשוב מביניהם במשחק האחרון בשלב הבתים של מונדיאל 1994 מול שווייץ בניצחון 0-2. שיחק גם במונדיאל 1998 וכן בטורנירי הקופה אמריקה 1995 ן-1999. ב-2003 שיחק את משחקי האחרון במדי הנבחרת. אליפות קולומביה עם אמריקה קאלי (1992) גביע ספרדי עם מיורקה (2003) אליפות מקסיקו עם פצ'וקה (2003) הרולד לוסאנו, באתר Transfermarkt הרולד לוסאנו, באתר Soccerway הרולד לוסאנו, באתר BDFutbol הרולד לוסאנו, באתר National Football Teams הרולד לוסאנו, באתר FootballDatabase.eu
אנטוניה ג'נטרי

אנטוניה ג'נטרי (באנגלית: Antonia Gentry; נולדה ב-25 בספטמבר 1997) היא שחקנית קולנוע וטלוויזיה אמריקאית. היא ידועה בעיקר בזכות תפקידה כג'יני בסדרה משנת 2021 של נטפליקס, "ג'יני וג'ורג'יה". אנטוניה בוניאה ג'נטרי נולדה באטלנטה, ג'ורג'יה. אמה היא שחורה מג'מייקה, ואביה לבן. מאז שהיא הייתה בת 5 היא רצתה להיות שחקנית. היא למדה דרמה בבית הספר מאגנט לאמנויות יפות ג'ון ס 'דוידסון באוגוסטה, ג'ורג'יה. לאחר מכן המשיכה בלימודים גבוהים באוניברסיטת אמורי בדרמה. באמורי היא הייתה חברה בלהקת הקומדיה-אלתור של האוניברסיטה. לפני סיום לימודיה בשנת 2019, היא איזנה בין תפקידי משחק לבין היותה סטודנטית במשרה מלאה בנוסף לעבודה במשרה חלקית. ג'נטרי שיחקה במגוון תפקידים קטנים יותר, כולל שני סרטים קצרים בשנת 2015. בשנת 2018 היא גילמה את יסמין בסרט "צנצנת הממתקים" בהפקת שירות ההזרמה נטפליקס ושיחקה בפרק אחד בסדרת הטלוויזיה של גיבורי העל, "Raising Dion". היא סיימה את לימודיה באמורי באותו שבוע שקיבלה אודישן לתפקיד בסדרה "ג'יני וג'ורג'יה". בשנת 2021 החלה לגלם את הדמות הראשית של ג'יני בת ה-15 בסדרה. ג'נטרי גרה בלוס אנג'לס. היא נכללה ברשימת פורבס 30Under30 לשנת 2022. מדיה וקבצים בנושא אנטוניה ג'נטרי בוויקישיתוף אנטוניה ג'נטרי, ברשת החברתית אינסטגרם אנטוניה ג'נטרי, במסד הנתונים הקולנועיים IMDb (באנגלית) אנטוניה ג'נטרי, באתר Rotten Tomatoes (באנגלית) "2019 Emory Commencement Program" (PDF). 2019. Bird, Michele (13 במרץ 2021). "Here's What You Need To Know About "Ginny & Georgia" Actor Antonia Gentry". BuzzFeed (באנגלית). נבדק ב-14 באפריל 2021. {{cite web}}: (עזרה) Sullivan, Corinne (23 בפברואר 2021). "She's Spoken About the Racism She's Faced For Being Mixed-Race". Popsugar (באנגלית אמריקאית). נבדק ב-14 באפריל 2021. {{cite web}}: (עזרה) McNab, Kaitlyn (24 בפברואר 2021). "Antonia Gentry's Role in "Ginny & Georgia" Is Her Dream Come True". Teen Vogue (באנגלית אמריקאית). נבדק ב-14 באפריל 2021. {{cite web}}: (עזרה) Guy, Zoe (24 בפברואר 2021). "Everything You Need to Know About Antonia Gentry, the Star of 'Ginny and Georgia'". Marie Claire (באנגלית אמריקאית). נבדק ב-14 באפריל 2021. {{cite web}}: (עזרה) Sullivan, Corinne (23 בפברואר 2021). "She Attended a Performing Arts High School". Popsugar (באנגלית אמריקאית). נבדק ב-14 באפריל 2021. {{cite web}}: (עזרה) Thompson, Avery (24 בפברואר 2021). "Antonia Gentry: 5 Things To Know About The Breakout Star Of 'Ginny & Georgia'". Hollywood Life (באנגלית אמריקאית). נבדק ב-14 באפריל 2021. {{cite web}}: (עזרה) Marine, Brooke (22 בפברואר 2021). "Antonia Gentry Promises 'Ginny and Georgia' Is Not a 'Gilmore Girls' Rip-off". W Magazine (באנגלית). נבדק ב-18 באפריל 2021. {{cite web}}: (עזרה) Forbes 30 Under 30 2022: Hollywood & Entertainment, Forbes (באנגלית)
זאואר

זאואר (Sauer) הוא: האם התכוונתם ל... זאואר – נהר, מיובליו של נהר המוזל זאואר - שמו הגרמני של נהר הסואר, מיובליו של נהר הריין זיג זאואר – יצרנית נשק גרמנית-שווייצרית שם משפחה ממקור גרמני, שפירושו חמוץ אישים גונאר זאוור – כדורגלן עבר גרמני יואכים זאואר – כימאי גרמני, פרופסור לכימיה קוונטית
הונגצ'י CA72

הונגצ'י CA72 (באנגלית: Hongqi CA72) היא מכונית סלון מתוצרת יצרנית הרכב הונגצ'י (בסינית: 红旗), אשר יוצרה בין השנים 1965–1959 בסין ה-"הונגצ'י CA72" הייתה מכונית השרד הרשמית של מוסדות המדינה ובכירי המפלגה הקומוניסטית של סין. דגם "הונגצ'י CA72" פותח בעקבות הצהרתו של יושב ראש המועצה המרכזית של המפלגה הקומוניסטית הסינית מאו דזה-דונג שהביע את רצונו בשנת 1955, בקונגרס ה-המפלגה הקומוניסטית של סין, להחליף לימוזינות סובייטיות שנוסעות במכונית מייצור לאומי דגם "הונגצ'י CA72" התבסס על גרסת "קרייזלר אימפריאל C69" (אנ') של יצרנית הרכב האמריקאית קרייזלר. האב-טיפוס הראשון שהוצג באוגוסט 1958 במידות ובמבנים הטכניים הבסיסיים כבר תאם למודל הייצור המאוחר יותר. אולם באזור הגוף היו הבדלים משמעותיים. לאב-טיפוס היה פס כרום רחב בצידי המכונית. מעל הגלגלים האחוריים היה כניסת אוויר גדולה, שגם קצהו היה מצופה כרום. הגריל בצורת מניפה היה צר מאוד בתחתיתו ונפתח הרחק. אלמנטים אלה היוו את גרסת הייצור. בששת החודשים שלאחר מכן נוצרו שישה אבות טיפוס אחרים, כולל שתי יחידות עם ארבע דלתות, שכולם נבדלים זה מזה בפרטים ומגרסת הייצור המאוחרת יותר. בשנת 1959 החל ייצור המוני של הדגם "הונגצ'י CA72" אשר שופר טכנית לאורך השנים בפרטים. הדבר השפיע בין היתר על הבלמים שהיו חלשים מדי ברכבים הראשונים. "הונגצ'י CA72" "הונגצ'י CA72" "הונגצ'י CA72" "הונגצ'י CA72" "הונגצ'י CA72" - קבריולה הונגצ'י CA770 הונגצ'י L5 הונגצ'י H5 הונגצ'י E-HS3 מדיה וקבצים בנושא הונגצ'י CA72 בוויקישיתוף הונגצ'י CA72 conceptcarz.com/z28797/hongqi-ca72 היסטוריה מכוניות סיניות - "הונגצ'י CA72" מכונית מצעד carnewschina.com/2013/12/27/china-car-history-the-hongqi-ca72-parade-car מאמר: "hongqi-from-mao-to-xi" chinacenter.net/2020/china_currents/19-3/hongqi-from-mao-to-xi הלימוזינה הראשונה של סין ומנהיגי סין / מאו דזה-דונג בקונגרס ה-המפלגה הקומוניסטית של סין de.china-embassy.org/det/zt/Nationalfeiertag2013 הדגל האדום של תעשיית הרכב בסין עולה שוב theworldofchinese.com/2013/07/the-red-banner-of-chinas-auto-industry-rises-again אב הטיפוס של דגם "honqgi-ca72" היה דגם "C69-chrysler-imperial" עם מאפיינים סינים chinacarhistory.com/2017/11/13/the-honqgi-ca72-1e-prototype-was-a-c69-chrysler-imperial-with-chinese-characteristics
מועבט

"מועבט" (באנגלית: "Moabet") הוא סינגל של הזמרת הישראלית עדן בן זקן ביחד עם התקליטן והמוזיקאי הישראלי איתי גלו. השיר יצא לאור ב-23 באפריל 2021, בהוצאת חברות התקליטים שרית הפקות וארומה מיוזיק, כסינגל התשיעי ושיר הנושא מתוך אלבום האולפן החמישי של בן זקן, מועבט. ב-16 באפריל 2021, החלו לצוץ הצצות במדיה החברתית של השיר "מועבט", במהלך מסיבה של עומר אדם בה ניגן התקליטן איתי גלו. ב-18 באפריל, העלתה בן זקן את עטיפת הסינגל וכתבה: "אני לא שותה ....#מועבט#בקרוב#שירחדש". לאחר מספר ימים יצא השיר. השיר נכתב על ידי רון ביטון ועדן בן זקן והופק על ידי איתי גלו ועומר ענבר. המילה מועבט היא מילת סלנג שמשמעותה "ישיבות/חאפלות ארוכות שכוללות מוזיקה, אלכוהול, אוכל ונרגילה". לפי האקדמיה ללשון העברית מקור המילה בלאדינו, שם משמעותה "שיחה, פטפוט", לשם הגיעה דרך השפות טורקית ופרסית מהמילה הערבית מַחַבַּה (مَحَبَّة). בביקורת שנכתבה במאקו תיארו את "מועבט" כ"יציאה אלקטרונית ומפתיעה במיוחד". לעומת זאת, במעריב אונליין הוגדר השיר כ"יום אבל לזמר העברי". מבקר המוזיקה יוסי חרסונסקי ציין כי "התוכן מצליח לייצר איזושהי קמצוץ פרודי אך נשאר סתמי ולא מפותח". עם זאת, ציין לחיוב את ההפקה המוזיקלית של השיר ואמר כי היא "מצליחה לחבר פאזל לאינסטנט עדכני", ונתן לשיר ציון של שלושה כוכבי זהב וחצי. טרם יצא הווידאו קליפ של השיר, העלתה בן זקן לערוץ היוטיוב שלה את קליפ המילים המלא של השיר. בסיכום השנה של יוטיוב ישראל השיר זכה בתואר השיר הכי נצפה בשנת 2021. סרטון השיר "מועבט" באתר יוטיוב ניסן שור, "מועבט" הוא הימנון הודיה לאבא ביבי, באתר הארץ, 5 במאי 2021 נדב מנוחין‏, אי אפשר היה לדמיין את "מועבט" של עדן בן זקן עד לא מזמן. עכשיו הוא בדרך להיות שיר השנה, באתר וואלה, 9 במאי 2021 עדן בן זקן ואיתי גאלו MOABET, באתר yosmusic.com, האתר של יוסי חרסונסקי דור מאיר מועלם, ‏ומועבט בט בט בט בט בט, באתר ‏מאקו‏, 25 באפריל 2021 הטרנד עדיין לא חלף., באתר facebook מועבט, ברשת החברתית אינסטגרם מועבט, ברשת החברתית אינסטגרם יש פזמון, תרקדו: ככה עוד לא שמעתם את עדן בן זקן, באתר ‏מאקו‏, 23 באפריל 2021 דור מאיר מועלם, ‏ומועבט בט בט בט בט בט, באתר ‏מאקו‏, 25 באפריל 2021 מועבט בט בט? מה זה מועבט, בעמוד הפייסבוק של האקדמיה ללשון העברית, 5 במאי 2021 דודי פטימר, ‏השיר החדש של עדן בן זקן הוא יום אבל למוזיקה הישראלית, באתר מעריב אונליין, 23 באפריל 2021 יוסי חרסונסקי, עדן בן זקן ואיתי גלו MOABET, באתר "יוסמיוסיק", 24 באפריל 2021 עדן בן זקן (2021-04-23), עדן בן זקן ואיתי גלו - מועבט Eden Ben Zaken & Itay Galo - Moabet, נבדק ב-2021-04-23 עמי פרידמן, סיכום השנה של יוטיוב: עדן בן זקן הנצפית ביותר, באתר ישראל היום מועבט - Single by Eden Ben Zaken & Itay Galo (באנגלית אמריקאית), נבדק ב-2021-04-23 מועבט - Single by Eden Ben Zaken, Itay Galo (באנגלית אמריקאית), נבדק ב-2021-04-23
זאייר ויליאמס

זאייר ויליאמס (באנגלית: Ziaire Williams; נולד ב-12 בספטמבר 2001) הוא כדורסלן אמריקאי, המשחק בעמדת הסמול פורוורד בברוקלין נטס מליגת ה-NBA. שני הוריו של ויליאמס, מרקיטה פילדס ויליאמס, שירתו בצבא ארצות הברית. ויליאמס נולד בלנקסטר, קליפורניה כבן יחיד. הוא החל לשחק כדורסל בגיל חמש תחת הדרכתו של אביו. בשלוש השנים הראשונות שלו בתיכון, למד ויליאמס בתיכון נוטרדאם בשרמן אוקס, לוס אנג'לס. בעונתו הראשונה, הוא רשם ממוצעים של 13.6 נקודות ו-6.5 ריבאונדים למשחק. ויליאמס החמיץ חלק ניכר מעונתו השנייה בעקבות פציעה. ב-14 בינואר 2019, בעונתו השלישית, נבחר ויליאמס לספורטאי השבוע של לוס אנג'לס דיילי ניוז לאחר שקלע שני משחקים רצופים לפחות 34 נקודות. באותה עונה, ויליאמס העמיד 27 נקודות, 10 ריבאונדים ו-3 אסיסטים בממוצע למשחק. הוא נבחר לחמישייה הראשונה של הליגה. ב-18 ביולי 2019, ויליאמס עבר לתיכון סיירה קניון בצ'טסוורת', לוס אנג'לס עבור עונתו האחרונה בתיכונים. באותה עונה שיחקו בתיכון שחקנים דומיננטיים כמו בי.ג'יי בוסטון, וגם ברוני ג'יימס וזייר ווייד, בנם של שחקני הכדורסל לברון ג'יימס ודווין וייד. ויליאמס לא היה כשיר לשחק עד 29 בדצמבר, עקב כללי העברת השחקנים בליגה, והחמיץ מעל לעשרה משחקים. בהופעת הבכורה שלו בתיכון, ויליאמס קלע 28 נקודות בהפסד בהארכה 81–85 לתיכון כריסטיאן. ב-11 במרץ 2020, ויליאמס רשם 17 נקודות וקלע באזר ניצחון שהכריע 61–63 על תיכון באטיוונדה. באותה עונה, ויליאמס העמיד ממוצעים של 15 נקודות, 7.9 ריבאונדים ו-3.6 אסיסטים למשחק, מה שעזר לסיירה קניון לזכות באליפות. ויליאמס נבחר לשחקן העונה על ידי לוס אנג'לס טיימס ונבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה. ויליאמס דורג בחמישה כוכבים על פי יכולתו בתיכונים, ודורג כפורוורד הראשון בטיבו במחזור 2020. ב-12 באפריל 2020, הודיע ויליאמס על התחייבותו לאוניברסיטת סטנפורד. ויליאמס היה למגויס בעל הדירוג הגבוה ביותר בסטנפורד ולשחקן בעל הדירוג של חמישה כוכבים הראשון במכללה מאז ריד טרוויס בשנת 2014. בהופעת הבכורה שלו במכללה, ב-30 בנובמבר 2020, ויליאמס קלע 19 נקודות וקלט 8 ריבאונדים בניצחון 64–82 מול אוניברסיטת אלבמה. ב-7 בינואר 2021, הוא רשם 12 נקודות, 12 ריבאונדים ו-10 אסיסטים, מה שהיה לטריפל דאבל הראשון של שחקן סטנפורד מאז 2007, בניצחון 75–91 על אוניברסיטת וושינגטון. ב-31 במרץ 2021, ויליאמס הכריז על התמודדות בדראפט ה-NBA ‏2021. בדראפט עצמו נבחר בבחירה העשירית על ידי הניו אורלינס פליקנס, וישר הועבר לממפיס גריזליס. מדיה וקבצים בנושא זאייר ויליאמס בוויקישיתוף זאייר ויליאמס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN
קורי קיספרט

קורי ג'יימס קיספרט (באנגלית: Corey James Kispert; נולד ב-3 במרץ 1999) הוא כדורסלן אמריקאי, המשחק בעמדת הסמול פורוורד בוושינגטון ויזארדס מליגת ה-NBA. קיספרט גדל באדמונדס, וושינגטון, ולמד ב"תיכון קינגס". בעונתו השלישית, קיספרט העמיד ממוצעים של 23.9 נקודות, 6.8 ריבאונדים, 3.4 אסיסטים ו-2.3 חטיפות למשחק והוביל את התיכון לאליפות השנייה ברציפות כשהוא נבחר לשחקן המצטיין של הפלייאוף. קיספרט דורג בארבעה כוכבים על פי יכולתו בתיכונים, והתחייב לשחק באוניברסיטת גונזגה בתום עונתו הרביעית בתיכונים. בעונתו האחרונה, קיספרט קלע 25 נקודות בממוצע למשחק לפני ששבר את רגלו בפברואר. בעונתו הראשונה, קיספרט שותף בכל 35 המשחקים של גונזגה כשהוא פתח שבע פעמים והעמיד ממוצעים של 6.7 נקודות ו-3.2 ריבאונדים למשחק. בעונתו השנייה החל קיספרט לפתוח בקביעות, והעמיד ממוצעים של 8.0 נקודות ו-4.1 ריבאונדים למשחק. בתחילת עונתו השלישית, קיספרט היה מועמד לפרס על שם ג'וליוס ארווינג אשר ניתן לסמול פורוורד המצטיין בליגת המכללות. בנוסף הוא היה שחקן החמישייה היחיד של גונזגה שהמשיך מהעונה שעברה. לאחר שקלע פחות מחמש נקודות בשלושת משחקיו הראשונים, קיספרט קלע 28 נקודות עם 7 מ-8 לשלוש ב-28 בנובמבר 2019 נגד אוניברסיטת דרום מיסיסיפי. לאחר מכן קלע קיספרט 26 נקודות עם חמש שלשות בניצחון 81–94 על אוניברסיטת קרוליינה הצפונית בצ'אפל היל. בתום העונה הסדירה נבחר קיספרט לחמישייה הראשונה של המחוז. קיספרט העמיד ממוצע של 13.9 נקודות למשחק במהלך עונתו השלישית. בעקבות היכולת הטובה במהלך העונה, קיספרט העמיד עצמו לבחירה בדראפט ה-NBA ‏2020, אך בסופו של דבר הוא החליט לחזור לגונזגה עבור עונתו האחרונה. בעונתו האחרונה, קיספרט קלע את הנקודה ה-1,000 שלו בקריירת המכללות כשקלע 23 נקודות בניצחון 90–102 על אוניברסיטת קנזס. יחד עם ג'יילן סאגס, קיספרט הצליח להגיע עם מכללתו עד לגמר טורניר אליפות המכללות, שם הפסידה גונזגה 70–86 לאוניברסיטת ביילור. ב-29 ביולי 2021, קיספרט נבחר בבחירה ה-15 על ידי וושינגטון ויזארדס בדראפט ה-NBA ‏2021. מדיה וקבצים בנושא קורי קיספרט בוויקישיתוף קורי קיספרט, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA יאיר קטן, היסטוריה: ביילור אלופת המכללות, באתר ynet, 6 באפריל 2021
קאי ג'ונס

קאי מרטינז ג'ונס (באנגלית: Kai Martinez Jones; נולד ב-19 בינואר 2001) הוא כדורסלן בהאמי, המשחק בעמדת הסנטר. ג'ונס נולד בנסאו, איי בהאמה, ועבר לארצות הברית כשהיה בן 11. לפני התיכון הוא חזר לאיי בהאמה על מנת להמשיך את הקריירה כקופץ לרוחק. בגיל 15, ג'ונס החל לשחק כדורסל מאורגן בפעם הראשונה שלו, לאחר שנחשף לספורט בעקבות קפיצת גובה. בקיץ 2017, השתתף ג'ונס במחנה כדורסל ללא גבולות אשר התקיים על ידי ליגת ה-NBA בנסאו. באותה שנה, ג'ונס נכח עם הבחירה הראשונה בדראפט ה-NBA ‏2018 דיאנדרה אייטון, כשביקרו בעיר מולדתם, נסאו. כתוצאה מכך, ג'ונס קיבל השראה לשחק כדורסל בארצות הברית. בשנת 2017, ג'ונס החל לשחק בתיכון כריסטיאן באורלנדו, פלורידה. ג'ונס שיחק בקבוצה עם נסיר ליטל וג'יי ווקר ועזר להם לזכות באליפות. בקיץ 2018, ג'ונס השתתף במחנה ה-NBA העולמי בטרוויזו, איטליה. בתום עונתו האחרונה בתיכונים, זכה ג'ונס באליפות שנייה. ב-15 באוקטובר 2018, התחייב ג'ונס לאוניברסיטת טקסס באוסטין. המאמן שאקה סמארט אמר כי לג'ונס היה את מוסר העבודה הגדול ביותר מכל השחקנים שאימן. למרות זאת, ג'ונס התקשה להרוויח זמן משחק בעונתו הראשונה. בהדרגה הוא ראה זמן משחק רב יותר, כשב-30 בנובמבר הוא סיים עם 8 נקודות ב-4 מ-5 מהשדה ב-10 דקות בלבד בניצחון מכללתו 71–73 על אוניברסיטת מדינת מקנייז. בתום עונתו הראשונה, ג'ונס רשם 3.6 נקודות ו-3.2 ריבאונדים בממוצע למשחק. ב-24 במרץ 2021, ג'ונס הכריז על התמודדות בדראפט ה-NBA ‏2021, שם נבחר בבחירה ה-19 על ידי הניו יורק ניקס וישר הועבר בטרייד לשארלוט הורנטס. באוקטובר 2023 שוחרר מהקבוצה. במרץ 2024 חתם בדלאוור בלו קואוטס מה-G ליג. באפריל 2024 חתם בלוס אנג'לס קליפרס עד לסוף העונה. מדיה וקבצים בנושא קאי ג'ונס בוויקישיתוף קאי ג'ונס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
קרוליין ארמינגטון

קרוליין הלנה ארמינגטון (באנגלית: Caroline Helena Armington‏; 1875 – 1939) הייתה אמנית ילידת קנדה. ארמינגטון עבדה במספר מדיומים, כולל תחריטים. היצירה העיקרית שלה כללה ציור והדפסים. בנוסף להיותה אמנית, עבדה גם בבית חולים כאחות. קרוליין הלנה וילקינסון נולדה ב־11 בספטמבר 1875 בברמפטון, אונטריו, קנדה. בין השנים 1892 עד 1899 למדה לימודי אמנות בהנהלת ג'יי פורסטר. היא נסעה לניו יורק בשנת 1899, שם עבדה כאחות. בשנה שלאחר מכן היא הפליגה לאירופה והתחתנה עם פרנק ארמינגטון. היא חזרה לקנדה בשנים 1900–1901. בשנים 1905 עד 1910 חזרו בני הזוג ללמוד בפריז באקדמיה דה לה גרנדה שאומייר ובאקדמיה ז'וליאן. בשנת 1908 התקבל הציור של קרוליין בתערוכה השנתית של "סלון דה ארטיסט פרנסיס", שהתקיימה בגרנד פאלה, פריז. הם סייעו לבית החולים האמריקני בפריז בין השנים 1914 ל -1918, כשקרוליין עבדה כאחות ופרנק כסדרן. תחריטה של ארמינגטון בקתדרלת בייו היה על שער של מגזין Brooklyn Life במאי 1924. [9] על פי המאמר במגזין, אוספי התחריטים שלה היו אז במוזיאונים הבאים: לוקסמבורג ופטיט פאלה, פריז; המוזיאון הבריטי ומוזיאון דרום קנזינגטון, לונדון. במוזיאון בבריסל; בספרייה הציבורית בניו יורק והגלריה הלאומית של קנדה, אוטווה, קנדה. ארמינגטון עזבה את פריז בשנת 1939 ועברה לניו יורק. היא נפטרה שם ב־25 באוקטובר 1939. מדיה וקבצים בנושא קרוליין ארמינגטון בוויקישיתוף Canadian Women Artists History Initiative : Artist Database : Artists : ARMINGTON, Caroline, cwahi.concordia.ca Encyclopedia of American biography.New series., New York,, 1934-1970. Janet Braide, Caroline and Frank Armington : Canadian painter-etchers in Paris, [Peel, Ont.] : Art Gallery of Peel, 1990, ISBN 978-0-9694274-0-7 Downs, Winfield Scott, ed. (1941). "Armington, Caroline Helena, Artist, Engraver". Encyclopedia of American Biography: New Series. 12. New York: American Historical Society. pp. 391–392